Άδεια Καταλληλότητας Κατασκευαστή Τεχνικών Μέσων και Υλικών Διεξαγωγής Παιγνίων ή/και Ειδικών Χώρων
Αίτηση χορήγησης Άδειας Καταλληλότητας Κατασκευαστή
Στην περίπτωση προσώπου που αιτείται Άδεια Καταλληλότητας Κατασκευαστή Κατηγορίας Α.1, να κατέχει σχετική άδεια από αρμόδια ρυθμιστική Αρχή της Ε.Ε. ή του Ε.Ο.Χ., καθώς και πιστοποίηση κατά ISO/IEC 27001 ή να έχει αποδεδειγμένα ξεκινήσει τις απαραίτητες διαδικασίες για να λάβει την πιστοποίηση ISO/IEC 27001.
Ο υποψήφιος Κατασκευαστής ή στην περίπτωση νομικού προσώπου, τα πρόσωπα που ασκούν τη διοίκηση, τη διαχείριση ή/και εκπροσωπούν νόμιμα τον υποψήφιο Κατασκευαστή, να μην έχουν καταδικαστεί τελεσίδικα για κακούργημα ή σε οποιαδήποτε ποινή για κλοπή, υπεξαίρεση, απάτη, απιστία, αποδοχή και διάθεση προϊόντων εγκλήματος, εκβίαση, πλαστογραφία, ενεργητική ή παθητική δωροδοκία, επικίνδυνη ή βαριά σωματική βλάβη, παρασιώπηση εγκλήματος, έγκλημα περί το νόμισμα, κοινώς επικίνδυνο έγκλημα, έγκλημα κατά της προσωπικής ελευθερίας, έγκλημα κατά της γενετήσιας ελευθερίας, έγκλημα οικονομικής εκμετάλλευσης της γενετήσιας ζωής, έγκλημα που προβλέπεται στη νομοθεσία περί ναρκωτικών, όπλων, εκρηκτικών υλών και φοροδιαφυγής, εγκλήματα του ευρύτερου χρηματοπιστωτικού τομέα, καθώς και για έγκλημα που προβλέπεται στη νομοθεσία περί τυχερών παιγνίων, είτε στην Ελλάδα είτε στην αλλοδαπή.
Να μην τελεί σε κατάσταση πτώχευσης, εκκαθάρισης, αναγκαστικής διαχείρισης, πτωχευτικού συμβιβασμού ή άλλη ανάλογη κατάσταση, καθώς και σε διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή σε άλλη ανάλογη διαδικασία.
Να μην έχει ανακληθεί από άλλη ρυθμιστική αρχή ή κυβερνητικό φορέα ή υπηρεσία, άδεια ή έγκριση ή πιστοποίηση κατασκευαστή ΤΜΚΥ τυχερών παιγνίων.
Η διαδικασία αφορά στη χορήγηση Άδειας Καταλληλότητας Κατασκευαστή σε πρόσωπα που κατασκευάζουν/διαθέτουν Τεχνικά Μέσα και Υλικά ή/και Ειδικούς Χώρους, σε Κατόχους Άδειας Διεξαγωγής Τυχερών Παιγνίων. Τα Τεχνικά Μέσα και Υλικά και οι Ειδικοί Χώροι χρησιμοποιούνται από τους Κατόχους Άδειας για τη Διεξαγωγή των Παιγνίων.
Για τη χορήγηση Άδειας Καταλληλότητας Κατασκευαστή Κατηγορίας Α.1 και την εγγραφή στο οικείο Μητρώο καταβάλλεται παράβολο ύψους πέντε χιλιάδων (5.000) ευρώ με την υποβολή της αίτησης.
Για τη χορήγηση Άδειας Καταλληλότητας Κατασκευαστή Κατηγορίας Α.2 και την εγγραφή στο οικείο Μητρώο καταβάλλεται παράβολο ύψους χιλίων (1.000) ευρώ με την υποβολή της αίτησης.
Για τη χορήγηση Άδειας Καταλληλότητας Κατασκευαστή Κατηγορίας Β και την εγγραφή στο οικείο Μητρώο καταβάλλεται παράβολο ύψους χιλίων (1.000) ευρώ με την υποβολή της αίτησης.
Για τη χορήγηση Άδειας Καταλληλότητας Κατασκευαστή Κατηγορίας Γ και την εγγραφή στο οικείο Μητρώο καταβάλλεται παράβολο ύψους πεντακοσίων (500) ευρώ με την υποβολή της αίτησης.
Για τη χορήγηση Άδειας Καταλληλότητας Κατασκευαστή Κατηγορίας Δ και την εγγραφή στο οικείο Μητρώο καταβάλλεται παράβολο ύψους διακοσίων πενήντα (250) ευρώ με την υποβολή της αίτησης.
Για τη χορήγηση Άδειας Καταλληλότητας Κατασκευαστή Κατηγορίας Α.1 καταβάλλεται ετήσιο τέλος διατήρησης της εγγραφής στο Μητρώο ύψους είκοσι πέντε χιλιάδων (25.000) ευρώ.
Για τη χορήγηση Άδειας Καταλληλότητας Κατασκευαστή Κατηγορίας Α.2 καταβάλλεται ετήσιο τέλος διατήρησης της εγγραφής στο Μητρώο ύψους πέντε χιλιάδων (5.000) ευρώ.
Για τη χορήγηση Άδειας Καταλληλότητας Κατασκευαστή Κατηγορίας Β καταβάλλεται ετήσιο τέλος διατήρησης της εγγραφής στο Μητρώο ύψους πέντε χιλιάδων (5.000) ευρώ.
Για τη χορήγηση Άδειας Καταλληλότητας Κατασκευαστή Κατηγορίας Γ καταβάλλεται ετήσιο τέλος διατήρησης της εγγραφής στο Μητρώο ύψους χιλίων (1.000) ευρώ.
Για τη χορήγηση Άδειας Καταλληλότητας Κατασκευαστή Κατηγορίας Δ καταβάλλεται ετήσιο τέλος διατήρησης της εγγραφής στο Μητρώο ύψους πεντακοσίων (500) ευρώ.
Βεβαίωση έναρξης επαγγέλματος/εμπορικής δραστηριότητας (εφόσον εφαρμόζεται)
Αποδεικτικό ορισμού αντικλήτου, στην περίπτωση εγκατάστασης του αιτούντος στην αλλοδαπή.
Πιστοποιητικά εγγραφής σε Μητρώα επαγγελματιών/εταιρειών της χώρας εγκατάστασης.
Άδειες/εγκρίσεις/πιστοποιήσεις άσκησης του επαγγέλματος/δραστηριότητας κατασκευαστή ΤΜΚΥ Τυχερών Παιγνίων (εφόσον υπάρχουν)
Η διαδικασία αφορά στην έκδοση Αντιγράφου Ποινικού Μητρώου, το οποίο χορηγείται: α) στην ποινική διαδικασία και β) για έκδοση Διοικητικής Πράξης Δημόσιας Αρχής, όπου από το νόμο απαιτείται ως δικαιολογητικό. Η διάρκεια ισχύος του αντιγράφου είναι κατά κανόνα 3μηνη. Δυνατότητα να εκδώσουν ηλεκτρονικά αντίγραφα έχουν και φορείς της Δημόσιας Διοίκησης, στις περιπτώσεις που το αντίγραφο Ποινικού Μητρώου αποτελεί εκ του νόμου απαραίτητο δικαιολογητικό για την ολοκλήρωση διοικητικής πράξης της αρμοδιότητάς τους. Εάν και για οποιοδήποτε λόγο δεν είναι δυνατή η έκδοση του πιστοποιητικού ηλεκτρονικά, ο ενδιαφερόμενος κλείνει ψηφιακό ραντεβού στο myKEPlive για να εξυπηρετηθεί από υπάλληλο των Κέντρων Εξυπηρέτησης Πολιτών (ΚΕΠ) μέσω τηλεδιάσκεψης.
Άδεια για τη διάθεση ΤΜΚΥ ή/και Ειδικών Χώρων σε παρόχους τυχερών παιγνίων που έχει εκδοθεί από αρμόδια ρυθμιστική αρχή κράτους-μέλους της Ε.Ε. ή του Ε.Ο.Χ. (Στην περίπτωση υποψήφιου Κατασκευαστή της Κατηγορίας Α.1)
Προσύμφωνο ή σύμβαση συνεργασίας με Κάτοχο Άδειας, για τη διάθεση σε αυτόν των ΤΜΚΥ ή/και των Ειδικών Χώρων ή/και την υποστήριξη της διαχείρισης και λειτουργίας τους, εφόσον υπάρχει, ή υπεύθυνη δήλωση περί μη ύπαρξης τέτοιου προσυμφώνου ή σύμβασης. Όταν η συμβατική σχέση μεταξύ Κατόχου Αδείας και Κατασκευαστή που αιτείται άδεια καταλληλότητας υπάρξει μετά τη χορήγηση άδειας καταλληλότητας στον κατασκευαστή, τα στοιχεία που αποδεικνύουν τη σύναψη της σχετικής σύμβασης θα γνωστοποιούνται στην Ε.Ε.Ε.Π., εντός χρονικού διαστήματος 15 ημερών από τη σύναψη σχετικής σύμβασης. (Στην περίπτωση υποψήφιου Κατασκευαστή της Κατηγορίας Α.1)
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Πιστοποιητικό της κατά περίπτωση αρμόδιας αρχής, με το οποίο πιστοποιείται ότι ο αιτών δεν τελεί σε κατάσταση πτώχευσης, εκκαθάρισης, αναγκαστικής διαχείρισης, πτωχευτικού συμβιβασμού ή άλλη ανάλογη κατάσταση, καθώς και σε διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή σε άλλη ανάλογη διαδικασία.
Κατάλογο που περιλαμβάνει ενδεικτικά, κατηγορίες, είδη ή/και τύπους των ΤΜΚΥ ή/και Ειδικών Χώρων, τα οποία ο αιτών κατασκευάζει/διαθέτει ή προτίθεται να κατασκευάσει/διαθέσει σε Κατόχους Άδειας.
Πιστοποιητικό κατά ISO/IEC 27001 ή έγγραφη βεβαίωση του αναδόχου που θα αναλάβει την ανάπτυξη και εφαρμογή του συστήματος διαχείρισης ασφάλειας πληροφοριών κατά ISO/IEC 27001, με την οποία βεβαιώνεται ότι ο υποψήφιος Κατασκευαστής έχει ξεκινήσει τις απαραίτητες διαδικασίες που απαιτούνται για να λάβει την πιστοποίηση ISO/IEC 27001. (Στην περίπτωση ΑΚ Κατασκευαστή της Κατηγορίας Α.1)
Έγγραφα σύστασης και νόμιμης λειτουργίας του αιτούντος
Πρακτικό Δ.Σ. ή νομιμοποιητικό έγγραφο περί εκπροσώπησης του νομικού προσώπου
Εξουσιοδότηση για την υπογραφή και υποβολή της αίτησης σε περίπτωση που αυτή δεν υπογράφεται από τον νόμιμο εκπρόσωπο
Μετοχική σύνθεση του αιτούντος με αναλυτική αναφορά στα ποσοστά εκάστου μετόχου, εταίρου ή μεριδιούχου με προσδιορισμό του πραγματικού δικαιούχου (Βeneficiary Owner), για ποσοστά άνω του 10% επί των μετοχών ή των εταιρικών μεριδίων. (Στην περίπτωση ΑΚ Κατασκευαστή της Κατηγορίας Α.1)
Δείτε αναλυτικά στο άρθρο 9 της υπ’ αρ. 6580/27.4.2022 (ΦΕΚ Β 2166) Υπουργικής Απόφασης με θέμα "Τροποποίηση και κωδικοποίηση της υπ’ αρ. 79305/27.7.2020 απόφασης του Υπουργού Οικονομικών «Θέσπιση Κανονισμού Παιγνίων περί Καταλληλότητας Προσώπων» (Β’ 3262 Διόρθωση σφαλμάτων Β’4441)".
Πληροφοριακό Σύστημα διαχείρισης αδειών καταλληλότητας και πιστοποιήσεων Τυχερών Παιγνίων και Ηλεκτρονικών Τεχνικών-Ψυχαγωγικών Παιγνίων (ΗΤΨΠ)
Πληροφοριακό Σύστημα Αδειών και Πιστοποιήσεων ΕΕΕΠ
Ρύθμιση της αγοράς παιγνίων και άλλες διατάξεις.
Τροποποίηση και κωδικοποίηση της υπ’ αρ. 79305/27.7.2020 απόφασης του Υπουργού Οικονομικών «Θέσπιση Κανονισμού Παιγνίων περί Καταλληλότητας Προσώπων» (Β’ 3262 Διόρθωση σφαλμάτων Β’4441).
Το αίτημα υποβάλλεται ψηφιακά πρωτοκολλείται στο κεντρικό πρωτόκολλο της ΕΕΕΠ, χρέωση στην αρμόδια υπηρεσιακή μονάδα και στη συνέχεια σε αρμόδιο υπάλληλο προς αξιολόγηση.
Έλεγχος καταβολής του παραβόλου χορήγησης Άδειας και εγγραφής στο οικείο Μητρώο που καταβάλλεται με την υποβολή της αίτησης
Απόρριψη πληρωμής τέλους ή/και λοιπών πληροφοριών που αφορούν τον κωδικό πληρωμής. Επιστροφή αίτησης στον αιτούντα για διόρθωση στοιχείων.
Έλεγχος ορθής συμπλήρωσης της φόρμας υποβολής της αίτησης και των συνημμένων δικαιολογητικών. Σε περίπτωση ελλείψεων διατυπώνεται απαίτηση υποβολής συμπληρωματικών στοιχείων.
Παραλαβή - πρωτοκόλληση - χρέωση αίτησης χορήγησης άδειας.
Απόρριψη πληρωμής τέλους ή κωδικού πληρωμής
Επιβεβαίωση πληρωμής και προώθηση σε αξιολόγηση
Αξιολόγηση αίτησης και έλεγχος δικαιολογητικών
Έκδοση απορριπτικής απόφασης - Ενημέρωση ενδιαφερομένου.
Έκδοση απόφασης έγκρισης χορήγησης άδειας - Αποστολή Άδειας Καταλληλότητας Συνεργάτη